การพบปะครั้งแรกของตัวแทนสหรัฐ-จีน ส่อแววเป็น”ลบ” / มีโอกาสปรับเป้ายอดขายรถยนต์ในประเทศ / Ultra-Dovish ของ Powell เพิ่มความเสี่ยงในระยะกลาง
19 มีนาคม 2564

การพบปะครั้งแรกของตัวแทนสหรัฐ-จีน ส่อแววเป็น”ลบ” / มีโอกาสปรับเป้ายอดขายรถยนต์ในประเทศ / Ultra-Dovish ของ Powell เพิ่มความเสี่ยงในระยะกลาง  

อีกปัจจัยที่แนะนักลงทุนติดตามอย่างใกล้ชิดในวันนี้คือการพบปะกันครั้งแรกของตัวแทนประเทศสหรัฐและจีนภายใต้ผู้นำสหรัฐคนใหม่อย่าง Biden โดยครั้งนี้ผู้แทนจีนนำโดย Wang Yi (รมว.ต่างประเทศ) และ Yang Jiechi จะเดินทางไปยัง Alaska เพื่อพบกับ Jake Sullivan (ที่ปรึกษาความมั่นคงแห่งชาติ) และ Antony Blinken (รมว.ต่างประเทศสหรัฐ) โดยการพูดคุยกันครั้งแรกจะไม่มีการแถลงข้อสรุปหรือ Joint statement และคาดว่าประเด็นที่จะมีการหารือกันคือประเด็นเกี่ยวกับการคุกคามเทคโนโลยี รวมถึง Cyber security และ human right ในขณะที่ประเมินว่าประเด็นที่นักลงทุนคาดหวังอย่างข้อตกลงการค้า (Trade war) ยังจะไม่ได้ถูกยกขึ้นมาพูดคุย อย่างไรก็ตามแหล่งข่าวจากฝั่งจีนระบุว่าหากการพูดคุยในครั้งนี้ออกมาในเชิงบวก คาดว่ามีโอกาสที่ผู้นำเบอร์หนึ่งจากทั้ง 2 ฝั่งอย่าง Biden และ Xi Jinping จะพบกันในช่วงวันที่ 22เม.ย. ซึ่งเป็นวัน Earth day ที่คาดว่าจะมีการหารือกันถึงเรื่องภูมิอากาศและแนงทางการลดการปล่อยมลพิษรวมถึงพลังงานสะอาด โดยเจตนาที่ชัดเจนของฝั่งจีนคือต้องการให้สหรัฐยกเลิกภาษีนำเข้าสินค้าที่ Trump ปรับขึ้นในระดับ 20-25% วงเงินสูงกว่า 3.6แสนล้านเหรียญสหรัฐ 

สำหรับปัจจัยในประเทศ สภาอุตสาหกรรมแห่งประเทศไทยรายงานตัวเลขยอดขาย/ยอดผลิตรถยนต์ในประเทศเดือนก.พ.2564 โดย ยอดขายรถยนต์ ก.พ. 2564 ลดลง 10.9% YoY จากสถานการณ์โควิด-19 ที่กระทบการใช้จ่าย, ส่วนยอดส่งออกก็ลดลง (-16.5%) สืบเนื่องจากยอดการส่งมอบไปยังออสเตรเลีย นิวซีแลนด์ ตะวันออกกลาง ยุโรปและแอฟริกาที่ปรับตัวลดลง ซึ่งเป็นตลาดหลักการส่งออกรถยนต์ของประเทศไทย ในขณะเดียวกันการผลิตรถยนต์เดือนกุมภาพันธ์โต 3.05% (U-rate 62%) เบื้องต้นตัวเลขโดยรวมออกมาเป็นกลาง, ฟื้นตัวในเชิง %MoM โดย ส.อ.ท. เล็งเห็น upside risk ต่อประมาณการปริมาณการผลิตยานยนต์ปี 2564 ที่ 1.5 ล้านคัน เป็น 1.6-1.7 ล้านคัน (เทียบกับประมาณการของเราที่ 1.6 ล้านคัน) หลักๆมาจากยอดขายรถยนต์นั่งในประเทศจากรายได้ภาคเศรษฐกิจท่องเที่ยว, ร้านอาหารที่กลับมา, ไม่มีการระบาดระลอก 2 และปัญหาเรื่องชิพไม่บานปลาย เรามองเป็นบวกกับ SAT 

และล่าสุดแม้เฟดจะยังคงยืนยันถึงการซื้อสินทรัพย์(ไม่ tapering), โฟกัสกับตัวเลขเงินเฟ้อจริงไม่ใช่ตัวเลขคาดการณ์ และ อัตราดอกเบี้ยนโนบายที่จะต่ำไปจนถึงปี 2023 ณ ปัจจุบัน ตลาดเริ่มเห็นถึงการฟื้นตัวของเศรษฐกิจที่ชัดเจนมากขึ้น รวมไปถึงมาตรการ 1.9ล้านลบ.ที่เพิ่งผ่านไป และ ยังมีแผนการกระตุ้นเศรษฐกิจเพิ่มเติมของ Biden อีกในแง่ของ infrastructure ด้วยปัจจัยทั้งฝั่งอุปสงค์และอุปทานที่กล่าวมา เราเชื่อว่าอัตราผลตอบแทนพันธบัตรรัฐบาล 10 ปี ของสหรัฐ และ ของไทย จะมีลักษณะชันตัวขึ้นจากปัจจัยกดดันทั้ง 2 ฝั่ง (อยู่ระหว่างการปรับประมาณการอัตราผลตอบแทนพันธบัตรรัฐบาล 10 ปี ของสหรัฐที่ 1.4% และ ของไทย 1.5%) 

มุมมองตลาดหุ้น/ กลยุทธ์การลงทุน วันนี้ประเมินกรอบ SET 1,555-60จุด แนะ SAT 

หุ้นแนะนำ SAT (พื้นฐาน 19.00 บาท) ส.อ.ท. เล็งเห็น upside risk ต่อประมาณการปริมาณการผลิตยานยนต์ปี 2564 ที่ 1.5 ล้านคัน โดย รายได้ของ SAT มีค่าสหสัมพันธ์ (correlation) กับ ปริมาณการผลิตยานยนต์ในไทยถึง 0.77x, ยอดขายรถกระบะ 1-ton ในเดือน ก.พ. 2564เติบโตแข็งแกร่งที่ 5.4% YoY 

รายงานตัวเลขเศรษฐกิจ วันศุกร์ ติดตาม การประชุมธนาคารกลางญี่ปุ่น